18.2.2022
1.5.1.
MT
Il-Ġurnal Uffiċjali tal-Unjoni Ewropea
C 78/15
Isem ta’ oġġett tal-ikel użat fil-produzzjoni Anke l-isem ta’ oġġett tal-ikel li jkun intuża fil-produzzjoni ta’ xarba spirituża f’konformità mar-rekwiżiti stabbiliti fl-Anness I għal kategorija ta’ xorb spirituż jew, fil-każ ta’ IĠ, fil-fajl tekniku/fl-Ispeċifikazzjoni talprodott tagħha, jista’ jiġi indikat fil-preżentazzjoni, fid-deskrizzjoni u fit-tikkettar tagħha bħala informazzjoni volontarja (15).
Fil-fatt, kif se naraw aktar ’il quddiem (ara § 2.1 hawn taħt), il-kombinazzjoni tal-isem ġuridiku ta’ xarba spirituża mal-isem ta’ oġġett tal-ikel previst/permess fil-produzzjoni tagħha ma titqiesx bħala terminu kompost skont il-punt (2) tal-Artikolu 3, li jiddefinixxih bħala l-kombinazzjoni tal-isem ta’ xarba spirituża ma’ (fost l-oħrajn) “l-isem ta’ prodott tal-ikel wieħed jew aktarħlief xarba alkoħolika u ħlief oġġetti tal-ikel użati għall-produzzjoni ta’ dik ix-xarba spirituża skont l-Anness I [...]”.
L-isem ta’ oġġett jew ta’ oġġetti tal-ikel li jintużaw fil-produzzjoni ta’ xarba spirituża jista’ jiġi indikat biex jinforma lill-konsumatur dwar il-materja prima li tagħti lill-prodott il-karatteristiċi organolettiċi speċifiċi tiegħu, dment li din l-indikazzjoni tkun vera, akkurata u mhux qarrieqa għall-konsumatur.
F’dak il-każ, l-isem ġuridiku jibqa’ l-isem permess tal-kategorija tax-xorb spirituż jew fil-fajl tekniku/lIspeċifikazzjoni tal-Prodott ta’ IĠ.
#18 - Eżempji ta’ indikazzjoni permessa ta’ oġġett tal-ikel prinċipali wieħed jew aktar użati għall-produzzjoni taxxarba spirituża:
1) Gin Distillat tal-Ħops Ġinġer*
— Gin Distillat tar-Rabarbru u l-
2) Likur tal-Ħawħ - Likur tal-Kafè
— Krema taċ-Ċikkulata (Likur)**
3) Advocaat tal-Kafè
— Likur tal-Bajd bl-iSpeculoos***
* Skont il-punt 21(a)(i) tal-Anness I, il-gin distillat jista’ jiġi prodott permezz tad-distillazzjoni tal-alkoħol etiliku ta’ oriġini agrikola fil-preżenza tal-frott tal-ġnibru u ta’ materjali botaniċi naturali oħra, sakemm it-togħma tal-frott talġnibru tkun predominanti.
Għalhekk l-ismijiet ta’ tali materjali botaniċi naturali jistgħu jintużaw biex jissupplimentaw l-isem ġuridiku “gin distillat”.
Oġġetti tal-ikel oħra, li mhumiex meqjusa bħala materjali botaniċi naturali, bħall“popcorn”, ma jistgħux jissupplimentaw l-isem ġuridiku “gin distillat” ħlief skont il-kundizzjonijiet stabbiliti għal “termini komposti”.
NB: il-punt 20(a) tal-Anness I jippermetti biss l-użu tal-frott tal-ġnibru bħala materjali botaniċi naturali fil-produzzjoni tal-gin.
Għalhekk, kwalunkwe materjal botaniku naturali ieħor li jiġi miżjud ma’ gin għandu jiġi ttikkettat bħala terminu kompost (jiġifieri l-isem ġuridiku rilevanti għandu jidher fl-istess kamp viżiv). ** Skont il-punt 33(f) tal-Anness I, mingħajr preġudizzju għall-Artikoli 11, 12 u 13(4), l-isem ġuridiku “likur” jista’ jiġi ssupplimentat mill-isem ta’ aromatizzant jew ta’ oġġetti tal-ikel li jagħti t-togħma predominanti tax-xarba spirituża, sakemm it-togħma tingħata lix-xorb spirituż minn oġġetti tal-ikel aromatizzanti, preparazzjonijiet aromatizzanti u sustanzi aromatizzanti naturali, derivati mill-materja prima msemmija fl-isem tal-aromatizzant jew tal-oġġett tal-ikel, issupplimentati biss minn sustanzi aromatizzanti fejn meħtieġ biex tissaħħaħ it-togħma ta’ dik il-materja prima. *** Skont il-punti 39(c) u 40(c) tal-Anness I, il-Likur tal-Bajd jew l-Advocaat u l-Likur bil-Bajd jistgħu jiġu prodotti bl-użu ta’ - fost l-oħrajn - oġġetti tal-ikel aromatizzanti, bħall-kafè u l-gallettini tal-ispekuloos.
1.6.
Materja prima tal-alkoħol etiliku jew tad-distillati L-Artikolu 13(1) jipprevedi regoli aktar stretti fir-rigward tal-materja prima agrikola li tintuża għad-distillazzjoni: “Id-deskrizzjoni, il-preżentazzjoni jew it-tikkettar ta’ xarba spirituża jistgħu jirreferu għall-materja prima użata filproduzzjoni tal-alkoħol etiliku ta’ oriġini agrikola jew ta’ distillati ta’ oriġini agrikola użati fil-produzzjoni ta’ dik ix-xarba spirituża biss fejn dak l-alkoħol etiliku jew dawk id-distillati jkunu inkisbu esklussivament minn dik il-materja prima.
F’dan il-każ, kull tip ta’ alkoħol etiliku ta’ oriġini agrikola jew distillat ta’ oriġini agrikola għandu jissemma f’ordni dixxendenti tal-kwantità bil-volum ta’ alkoħol pur.”
(15) Iżda mhux l-isem tal-materja prima li tiġi distillata biex jinkiseb l-alkoħol użat fil-produzzjoni ta’ xarba spirituża, li minflok huwa soġġett għad-dispożizzjonijiet tal-Artikolu 13(1) (ara § 1.6 hawn taħt).